Randers HK

Randers HK, egentlig Randers Håndbold Klub A/S, er en dansk håndboldklub med hjemmebane i Arena Randers i Randers. Klubben blev grundlagt 7. maj 1996.

Klubben blev dannet som et fælles eliteoverbygning på de otte håndboldklubber Dronningborg Boldklub, Kristrup Boldklub, Randers Freja, RB 72, Lem IF, Randers KFUM, Vorup FB og Hornbæk SF. Klubben havde oprindeligt både et dame- og herrehold, men i september 1999 blev herreholdet trukket ud af divisionsturneringen kort før sæsonen startede. Siden har Randers HK koncentreret om kvindehåndbold. I foråret 2004 kom Randers HK i slutspillet, men måtte se sig slået af Slagelse DT. Randers HK havnede i økonomisk uføre i december 2004, men det lykkedes at undgå en betalingsstandsning idet der blev rejst ny kapital, bl.a. fra byens virksomheder. En ny bestyrelse blev valgt. I juli 2005 blev klubben omdannet til et aktieselskab.

Man vandt i 2010 EHF Cup'en med en samlet finalesejr på 50-46 mod spanske Elda Prestigio.

Randers HK vandt i 2012 Danmarksmesterskabet, over to kampe med cifrene 60-56 i finalen 60-56 mod Viborg HK. Man havde tidligere forsøgt, de seneste to år, men vandt sølv. Først i 2012, kunne de kalde sig danske mestre, for første gang i klubbens historie.

Først frem til 2016, vandt Randers endelig en titel igen. Final 4-stævnet blev afviklet over 2 dage, hvor Randers HK i semifinalen skulle op mod TTH Holstebro. Det blev en ultra-spændende kamp, der måtte ud i 2x forlænget spilletid, før Randers kunne kalde sig pokalfinalist. De havde kvalificeret sig til den første pokalfinale i klubbens historie. I finalen besejrede de topholdet og lokalrivalerne fra FC Midtjylland Håndbold, og kunne således løfte trofæet som danske pokalmestre 2016, i klubbens første pokalfinale nogensinde. Allerede inden pokalsuccesen meddelte klubben at cheftræner Ryan Zinglersen, stoppede i klubben sommeren 2017. Man hentede derfor den nykårede Danmarksmestre fra Nykøbing Falster HK Niels Agesen, der siden juli 2017 har været cheftræner i klubben.

I 2017 startede klubben 'forfra', hvor klubben skulle bygges op fra fundamentet igen. Klubben har styrket sin organisation og fremstår nu, på alle fronter, rustet til at fortsætte færden mod nye mål og sportslig succes.

I november 2022 valgte klubben at erklærere sig selv konkurs med øjeblikkelig virkning, da det ikke lykkedes klubben at indsamle godt 5 millioner kroner. Holdet i Bambusa Kvindeligaen blev derefter trukket ud af ligaen og deres vundne point og resultater ville blive annulleret, og den direkte nedrykningsplads ville ikke komme i spil.

Resultater 
 Damehåndboldligaen
 Guld (1): 2012
 Sølv (2): 2010, 2011
 Bronze (2): 2002, 2014
 DHF's Landspokalturnering
 Guld (1): 2016
 EHF Cup
 Guld (1): 2010
 EHF Challenge Cup
 Sølv (1): 2000

Tidligere spillere

Tidligere spillere 

  Gitte Andersen
  Sofie Strangholt
  Katrine Fruelund
  Berit Kristensen
  Heidi Johansen
  Tatiana Silich
  Jane Schumacher
  Kathrine Munch
  Laura Danielsen
  Mie Augustesen
  Melanie Bak
  Stephanie Andersen
  Simone Böhme
  Cecilie Greve
  Kathrine Heindahl
  Mie Højlund
  Ilda Kepic
  Christina Krogshede
  Mette Melgaard

  Merete Møller
  Anna Sophie Okkels
  Ann Grete Nørgaard
  Jane Schumacher
  Sille Thomsen
  Gitte Aaen
  Frederikke Gulmark
  Lærke Christensen
  Terese Pedersen
  Martine Moen
  Linn Gossé
  Mari Molid
  Angelica Wallén
  Johanna Westberg
  Ulrika Toft Hansen
  Sabina Jacobsen
  Sara Johansson
  Daniela Gustin

  Clara Monti Danielsson
  Macarena Aguilar
  Verónica Cuadrado
  Nina Müller
  Angie Geschke
  Stefanie Melbeck
  Susann Müller
  Jovana Risović
  Tanja Milanović
  Ana Vojčić
  Chao Zhai
  Chana Masson
  Carmen Amariei
  Mihaela Ani-Senocico
  Stéphanie Moreau
  Siraba Dembélé
  Szabina Tápai
  Bernadett Bódi
  Natasja Burgers

Randers HK's ambassadørkorps 
Ambassadørkorps i Randers HK, var lavet for at ære og huske på spillere der havde haft en bestemt rolle i klubben og været med til at skabe resultater. Ambassadørerne var en aktiv del af Randers HK's forskellige aktiviteter og deltog også i forskellige sponsorevents, samt i det generelle netværk i klubben.

 Gitte Andersen (12 sæsoner, 624 mål og 286 kampe)
 Katrine Fruelund (9 sæsoner, 1204 mål og 279 kampe)
 Berit Hudtloff Viinberg (9 sæsoner, 547 mål og 265 kampe)
 Sofie Strangholt (9 sæsoner, 309 mål og 185 kampe)
 Heidi Johansen (8 sæsoner, 389 mål og 197 kampe)
 Kathrine Munch (7 sæsoner, 530 mål og 202 kampe)
 Laura Danielsen (9 sæsoner, 838 mål og 257 kampe)
 Tatiana Silich (11 sæsoner, 829 mål og 295 kampe)

Arena 
 Navn: Arena Randers
 By: Randers
 Kapacitet: 2.500 tilskuere
 Adresse: Fyensgade 1, 8900 Randers C

Historiske placeringer

Kilder

Eksterne henvisninger 
 Randers HK's hjemmeside

HK
Klubber, der spiller i Håndboldligaen
Etableret i 1996